Afrikas horn

Afrikas horn er en enorm trekantformet halvøy på nordøstkysten av Afrika som ender i en spiss som kan minne om hornet på et neshorn, noe som har vært opphav til navnet. Halvøya har kyststripe mot Det indiske hav i sørøst og mot Adenbukta i nord. Hele kyststrekningen tilhører Somalia, mens den etiopiske Ogadenørkenen ligger i den sentrale delen av halvøya. I tillegg til Somalia regnes imidlertid gjerne hele Etiopia, Djibouti og Eritrea også med til Afrikas horn.

På hornets spiss ligger den 275 meter høye klippen Kap Guardafui, også kalt Ras Assir. Afrikas østligste punkt, Ras Hafun, ligger litt sør for denne klippen.

Landene ved Afrikas horn har en fortid og nåtid preget av konflikter, både av etnisk, religiøs og politisk art. I senere år har området dessuten måttet tåle flere langvarig tørker og sultkatastrofer.

 Referanser 
Berit Ellingsen (2008) Religion og konflikt ved Afrikas horn. forskning.no, 6. desember 2008. Besøkt 2017-06-24

Leraand, Dag. (2016, 4. mars). Afrikas Horn. I Store norske leksikon. Hentet 24. juni 2017 fra https://snl.no/Afrikas_horn.

Espen Røst (2017) «Hadde vi visst at tørken skulle vare, ville vi slaktet dyrene i stedet for å se dem dø sakte» . Bistandsaktuelt, 16. mars 2017. Besøkt 2017-06-24

 Eksterne lenker 


Kategori:Afrikas geografi
Kategori:Somalia